Melting Point (EP)

Melting Point (digayakan dengan semua huruf besar) ialah album mini kedua bagi kumpulan lelaki Korea Selatan, Zerobaseone. Dilancarkan pada 6 November 2023 oleh syarikat WakeOne, album mini ini terdiri daripada lima runut, dengan lagu "Crush (가시)" dijadikan sebagai single utama.

 Tajuk 
Tajuk album mini tersebut mewakili persamaan konsep antara proses peleburan ais pada suhu 0°C dan cita-cita kumpulan itu untuk membuka dunia baharu dengan muzik yang kuat dan persembahan yang bersemangat.

 Latar belakang dan pelancaran 
Pada 20 Ogos 2023, WakeOne mengeluarkan iklan acah untuk album mini kedua Zerobaseone yang akan dikeluarkan pada November lewat tahun itu, membayangkan album yang bertemakan musim sejuk. Pada 6 Oktober, diumumkan bahawa album itu dengan tajuk Melting Point akan dilancarkan pada 6 November. Pada hari yang sama, prapesanan untuk album tersebut juga bermula. Senarai runut album dikeluarkan pada 19 Oktober, dengan lagu "CRUSH (가시)" diumumkan sebagai single utama. Iklan acah untuk video muzik "CRUSH (가시)" telah dikeluarkan pada 1 dan 5 November. Video muzik penuh kemudiannya dilancarkan bersama-sama dengan album itu.

Melting Point tersedia dalam tiga versi buku foto dan sembilan versi digipack.

 Penggubahan 
Melting Point terdiri daripada 5 buah runut. Lagu pembukaan "Melting Point" (Takat Lebur) ialah lagu yang "menyatakan proses meleburkan hati yang beku dalam cinta". Lagu kedua "Take My Hand" (Ambil Tanganku) ialah lagu yang "mengandungi kehendak untuk memegang tangan anda dan melompat ke dunia baru, dan hanya kami yang menyanyi dan menari bersama". Lagu ketiga dan utama, "CRUSH (가시)" (Hancur (Duri)) ialah "lagu yang penuh perasaan dan berkuasa yang meringkaskan komitmen Zerobaseone untuk mengambil langkah seterusnya". "Kidz Zone" (Zon Kanak-kanak) yang merupakan lagu keempat menyampaikan maksud "mengenai dunia kita sendiri, di mana kita menyanyi dan menari bersama". Lagu kelima dan terakhir iaitu "Good Night" (Selamat Malam) ialah "lagu dodoi dengan gaya Zerobaseone yang menghiburkan hari dan malam yang sukar".

 Prestasi komersial 
Menurut pengedar album Genie Music, prapesanan untuk Melting Point melepasi 1.7 juta salinan dalam masa 20 hari pada 26 Oktober. Pada hari pertama pelancarannya, album itu terjual sebanyak 1.458 juta salinan mengikut Carta Hanteo, mencatat rekod untuk kumpulan itu sebagai kumpulan K-pop pertama yang mempunyai jualan hari pertama dengan lebih sejuta salinan untuk dua kali berturut-turut sejak penampilan sulung, berikutan prestasi yang sama dicapai oleh album mini sulung Youth in the Shade mereka.

 Senarai runut 

 Carta 

 Carta mingguan 
+ Prestasi carta mingguan untuk MELTING POINT Carta (2023) puncak   (Album Oricon) 2   (Album Gabungan Oricon) 2   (Album Hangat Billboard Japan) 31   (Album Muat Turun Billboard Japan) 12   (Album Circle) 2   (Album Runcit Circle) 2 

 Carta bulanan 
+ Prestasi carta bulanan untuk MELTING POINT Carta (2023) puncak   (Album Circle) 3   (Album Runcit Circle) 4 

 Sejarah pelancaran 
+ Sejarah pelancaran dan format untuk MELTING POINT Wilayah Tarikh Format Syarikat   6 November 2023    link=|alt=Seluruh dunia|25x25px Pelbagai  11 November 2023 CD 

 Catatan 

 Rujukan 

 Pautan luar 
 Video muzik 
 Video muzik 

Kategori:EP 2023
Kategori:EP berbahasa Korea